
คู่มือสำหรับประชาชน
พระราชบัญญัติการอำนวยความสะดวกในการ
พิจารณาอนุญาตของทางราชการ พ.ศ. 2558

กองการศึกษา ศาสนาและวัฒนธรรม
องค์การบริหารส่วนตำบลบาโงยซิแน  อำเภอยะหา  จังหวัดยะลา
โทรศัพท์  0 7325 0345    โทรสาร 0 7326 5596
www.Bangoycinae.go.th
	คู่มือสำหรับประชาชน


	งานที่ให้บริการ
	การรับนักเรียนเข้าเรียนระดับก่อนประถมศึกษาในสถานศึกษาสังกัด
องค์กรปกครองส่วนท้องถิ่น


	หน่วยงานที่รับผิดชอบ
	ศูนย์พัฒนาเด็กเล็กบ้านซีเยาะ  องค์การบริหารส่วนตำบลบาโงยซิแน


	ขอบเขตการให้บริการ


	สถานที่/ช่องทางการให้บริการ
	ระยะเวลาเปิดให้บริการ

	1. สำนัก/กองการศึกษา 

    ส่วนการศึกษา ศาสนา และวัฒนธรรม

2. ศูนย์พัฒนาเด็กเล็กบ้านซีเยาะ
	วันจันทร์ ถึง วันศุกร์ ในเวลาราชการ
ตั้งแต่เวลา 08.30 – 16.30 น.



	หลักเกณฑ์  วิธีการ และเงื่อนไขในการยื่นคำขอ




การจัดการศึกษาเป็นการให้บริการสาธารณะตามอำนาจหน้าที่ขององค์กรปกครองส่วนท้องถิ่นตามพระราชบัญญัติองค์การบริหารส่วนจังหวัด พ.ศ.2540 แก้ไขเพิ่มเติมถึง (ฉบับที่ 4) พ.ศ.2552 กฎกระทรวง พ.ศ.2551 พระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 6) พ.ศ.2552 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และพระราชบัญญัติการศึกษาภาคบังคับ พ.ศ.2545 มาตรา 5 ที่กำหนดให้คณะกรรมการเขตพื้นที่การศึกษา หรือองค์กรปกครองส่วนท้องถิ่นแล้วแต่กรณีประกาศรายละเอียดเกี่ยวกับการส่งเด็กเข้าเรียนในสถานศึกษา และการจัดสรรโอกาสเข้าศึกษาต่อระหว่างสถานศึกษาอยู่ในเกณฑ์การศึกษาภาคบังคับ โดยให้ปิดประกาศไว้ ณ สำนักงานเขตพื้นที่ สำนักงานองค์กรปกครองส่วนท้องถิ่น และสถานศึกษา รวมทั้งต้องแจ้งเป็นหนังสือให้ผู้ปกครองของเด็กทราบก่อนเด็กเข้าเรียนในสถานศึกษาเป็นเวลาไม่น้อยกว่าหนึ่งปี สำหรับการนับอายุเด็กเพื่อเข้ารับการศึกษาภาคบังคับในสถานศึกษาขั้นพื้นฐาน ให้นับตามปีปฏิทิน หากเด็กอายุครบเจ็ดปีบริบูรณ์ในปีใด ให้นับเด็กมีอายุย่างเข้าปีที่เจ็ดในปีนั้น ตามกฎกระทรวงกำหนดหลักเกณฑ์และวิธีการนับอายุเพื่อเข้ารับการศึกษาภาคบังคับ พ.ศ.2545 นอกจากนี้ยังกำหนดให้กระทรวงศึกษาธิการ คณะกรรมการเขตพื้นที่การศึกษา องค์กรปกครองส่วนท้องถิ่น และสถานศึกษาจัดการศึกษาเป็นพิเศษสำหรับเด็กที่มีความบกพร่องทางร่างกาย จิตใจ สติปัญญา อารมณ์ สังคม การสื่อสารและการเรียนรู้ หรือมีร่างกายพิการหรือทุพพลภาพ หรือเด็กซึ่งไม่สามารถพึ่งตนเองได้ หรือไม่มีผู้ดูแล หรือด้อยโอกาส หรือเด็กที่มีความสามารถพิเศษให้ได้รับการศึกษาภาคบังคับด้วยรูปแบบและวิธีการที่เหมาะสม รวมทั้งการได้รับสิ่งอำนวยความสะดวก สื่อ บริการ และความช่วยเหลืออื่นใดตามความจำเป็นเพื่อประกันโอกาสและความเสมอภาคในการได้รับการศึกษาภาคบังคับ

การรับนักเรียนระดับก่อนประถมศึกษา
1. องค์กรปกครองส่วนท้องถิ่นประกาศรายละเอียดเกี่ยวกับการส่งเด็กเข้าเรียนในสถานศึกษา และการ
จัดสรรโอกาสเข้าศึกษาต่อระหว่างสถานศึกษาอยู่ในเกณฑ์การศึกษาภาคบังคับ โดยให้ปิดประกาศไว้ ณ สำนักงานองค์กรปกครองส่วนท้องถิ่น และสถานศึกษา รวมทั้งมีหนังสือแจ้งให้ผู้ปกครองของเด็กทราบก่อนเด็ก เข้าเรียนในสถานศึกษาเป็นเวลาไม่น้อยกว่าหนึ่งปี

2. องค์กรปกครองส่วนท้องถิ่นตรวจสอบข้อมูลจำนวนประชาชนในวัยเรียนของเขตพื้นที่จากข้อมูลกรมการปกครอง กระทรวงมหาดไทย และข้อมูลจากสำมะโนประชากรวัยเรียนของสถานศึกษาที่จะเข้าเรียนระดับชั้น
อนุบาล 1

3. สถานศึกษาแต่งตั้งคณะกรรมการรับนักเรียน

4. สถานศึกษาจัดประชุมชี้แจงให้ผู้เกี่ยวข้องทราบเกี่ยวกับกฎหมายการจัดการศึกษาภาคบังคับ นโยบายและแนวปฏิบัติเกี่ยวการรับนักเรียน แผนการรับนักเรียน สัดส่วนการรับนักเรียนและวิธีการรับนักเรียน

5. สถานศึกษาแจ้งประชาสัมพันธ์ประกาศการับนักเรียน แนวปฏิบัติเกี่ยวกับการรับนักเรียน และวิธีการรับนักเรียน ให้ผู้ปกครองและประชาชนในเขตพื้นที่ทราบ

6. คณะกรรมการรับนักเรียนดำเนินการรับสมัครนักเรียน คัดเลือกนักเรียนเข้าเรียน และกำกับดูแลให้การรับนักเรียนเป็นไปด้วยความโปร่งใส ยุติธรรม เสมอภาค

(1) ระดับชั้นก่อนประถมศึกษา เข้าเรียนโดยไม่มีการสอบวัดความสามารถด้านวิชาการ ถ้ายังไม่เต็มจำนวนให้รับเด็กนอกเขตพื้นที่ได้ กรณีที่มีผู้สมัครเกินจำนวนที่รับได้ ให้ใช้วิธีจับสลาก

(2) กรณีรับสมัครนักเรียนรอบแรกแล้วยังไม่ครบจำนวนตามแผนการรับนักเรียน ให้สามารถรับนักเรียนเพิ่มเติมจนครบจำนวนได้
	ขั้นตอนและระยะเวลาการให้บริการ


	ขั้นตอน
	หน่วยงานผู้รับผิดชอบ

	1. องค์กรปกครองส่วนท้องถิ่นประกาศรายละเอียดการส่งเด็กเข้าเรียนและมีหนังสือแจ้งผู้ปกครองให้ทราบ (ระยะเวลาอย่างน้อย 1 ปี)
	สำนัก/กองการศึกษา/ฝ่ายการศึกษา ศาสนาและวัฒนธรรม 

	2. องค์กรปกครองส่วนท้องถิ่นตรวจสอบข้อมูลประชากรในวัยเรียนในเขตพื้นที่ที่จะเข้าเรียนระดับก่อนประถมศึกษา (ระยะเวลา 1 วัน)
	สำนัก/กองการศึกษา/ฝ่ายการศึกษา ศาสนาและวัฒนธรรม 

	3. สถานศึกษาแต่งตั้งคณะกรรมการรับนักเรียน และประชุมชี้แจงผู้เกี่ยวข้องให้ทราบถึงแนวทางการรับนักเรียนและวิธีการรับ 
(ระยะเวลา 3 วัน)
	ศูนย์พัฒนาเด็กเล็กบ้านซีเยาะ


- 3-
	4. สถานศึกษาแจ้งประกาศและประชาสัมพันธ์ให้ผู้ปกครองทราบ แนวการรับสมัคร และวิธีการรับนักเรียน  (ระยะเวลา 2 เดือน)
	ศูนย์พัฒนาเด็กเล็กบ้านซีเยาะ

	5. สถานศึกษาดำเนินการรับสมัครนักเรียนตรวจสอบเอกสารหลักฐานทางการศึกษา
และดำเนินการคัดเลือกนักเรียน
(ระยะเวลา 1 เดือน)
	ศูนย์พัฒนาเด็กเล็กบ้านซีเยาะ

	6. สถานศึกษาประกาศรายชื่อนักเรียนที่ได้รับการคัดเลือก
(ระยะเวลา 7 วัน)
	ศูนย์พัฒนาเด็กเล็กบ้านซีเยาะ


	รายการเอกสารหลักฐานประกอบ


เอกสารและหลักฐานที่ต้องใช้
1. สูติบัตรของนักเรียนผู้สมัคร และสำเนา จำนวน 1 ชุด โดยบิดา มารดา หรือผู้ปกครองของนักเรียน
ลงนามรับรองสำเนาถูกต้อง
(1) กรณีที่ไม่มีหลักฐานตาม (1) ให้เรียกหนังสือรับรองการเกิด บัตรประจำตัวประชาชน สำเนาทะเบียน
บ้านฉบับเจ้าบ้าน หรือหลักฐานที่ทางราชการจัดทำขึ้นในลักษณะเดียวกัน
(2) ในกรณีที่ไม่มีหลักฐานตาม (1) หรือ (2) ให้เรียกหลักฐานที่ทางราชการออกให้ หรือเอกสารตามที่กระทรวงศึกษาธิการกำหนดให้ใช้ได้
(3) ในกรณีที่ไม่มีหลักฐานตาม (1) (2) และ (3) ให้บิดา มารดา ผู้ปกครองหรือองค์กรเอกชน ทำบันทึกแจ้งประวัติบุคคล ตามแนบท้ายระเบียบนี้ เป็นหลักฐานที่จะนำมาลงหลักฐานทางการศึกษา
(4) ในกรณีที่ไม่มีบุคคล หรือองค์กรเอกชนตาม (4) ให้ซักประวัติบุคคลผู้มาสมัครเรียนหรือผู้ที่เกี่ยวข้อง เพื่อนำมาลงรายการบันทึกแจ้งประวัติบุคคลตามแนบท้ายระเบียบนี้เป็นหลักฐานที่จะนำมาลงหลักฐานทางการศึกษา
2. ทะเบียนบ้านตัวจริงของนักเรียนผู้สมัคร บิดา มารดา หรือผู้ปกครอง และสำเนา จำนวน 1 ชุด
3. กรณีที่เปลี่ยนชื่อ – นามสกุล ให้นำใบเปลี่ยนตัวจริงและสำเนา  จำนวน 1 ฉบับ
4. รูปถ่ายของนักเรียนผู้สมัคร ขนาดและจำนวนตามที่สถานศึกษากำหนด
5. เอกสารอื่น ๆ ตามที่สถานศึกษากำหนด
	ค่าธรรมเนียม


ไม่มี

	การรับเรื่องร้องเรียน



ถ้าการบริการไม่เป็นไปตามข้อตกลงที่ระบุไว้ข้างต้น สามารถติดต่อเพื่อร้องเรียนได้ที่

ส่วนการศึกษา ศาสนาและวัฒนธรรม องค์การบริหารส่วนตำบลบาโงยซิแน
ตำบลบาโงยซิแน   อำเภอยะหา  จังหวัดยะลา

โทรศัพท์ 073 250345   
หรือเว็บไซต์ www.bangoycinae.go.th
	ตัวอย่างแบบฟอร์ม



ไม่มี
